CELEX: C2007/170/57
Language: sk
Date: 2007-07-21 00:00:00
Title: Vec T-171/07: Žaloba podaná 14. mája 2007 – Avaya/ÚHVT – ZyXEL Communications (VANTAGE CNM)

21.7.2007   
            
            
               SK
            
            
               Úradný vestník Európskej únie
            
            
               C 170/29
            
         Žaloba podaná 14. mája 2007 – Avaya/ÚHVT – ZyXEL Communications (VANTAGE CNM)
   (Vec T-171/07)
   (2007/C 170/57)
   Jazyk žaloby: angličtina
   Účastníci konania
   
      Žalobca: Avaya Inc. (Basking Ridge, USA) (v zastúpení: A. Beschorner, B. Glaser, C. Thomas, lawyers)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník pred odvolacím senátom: ZyXEL Communications Corp. (Hsin-Chu, Taiwan)
   Návrhy žalobcu
   
               —
            
            
               zrušiť rozhodnutie druhého odvolacieho senátu č. R 156/2006-2 zo 14. marca 2007 týkajúceho sa prihlášky ochrannej známky Spoločenstva č. 3 291 457 „VANTAGE CNM“, a
            
         
               —
            
            
               zaviazať žalovaného na náhradu trov konania, ktoré vznikli v konaní na Súdnom dvore a vedľajšieho účastníka konania na náhradu trov konania, ktoré vznikli v správnom konaní na odvolacom senáte.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: ZyXEL Communications Corp.
   
      Prihlasovaná ochranná známka: obrazová ochranná známka Spoločenstva „VANTAGE“ pre výrobky a služby v triedach 9 a 42 – prihláška č. 3 291 457.
   
      Majiteľ ochrannej známky alebo označenia, ktoré je základom námietky: Avaya Inc.
   
      Ochranná známka alebo označenie, ktoré je základom námietky: ochranná známka Spoločenstva „MULTIVANTAGE“ pre výrobky a služby v triedach 9, 38 a 42 – prihláška č. 2 409 589.
   
      Rozhodnutie námietkového oddelenia: zamietnutie v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: žalobca uvádza na podporu svojej žaloby dva rozličné žalobné dôvody, a to jednak porušenie zásady rovnosti zaobchádzania a jednotnosti judikatúry, a takisto porušenie článku 8 ods. 1 písm. b) nariadenia o ochrannej známke Spoločenstva a všeobecných zásad práva ochranných známok.
   Vo svojom prvom žalobnom dôvode žalobca uvádza, že odvolací senát sa odchýlil od predchádzajúceho rozhodnutia vydaného v súbežnej veci, ktorej predmet konania bol takmer taký istý, pričom neodôvodnil náhlu zmenu svojho postupu.
   Okrem toho žalobca vo svojom druhom žalobnom dôvode uvádza, že odvolací senát dostatočne nezohľadnil zhodnosť tovarov a služieb, na ktoré sa vzťahujú proti sebe stojace ochranné známky, ako aj značnú podobnosť samotných ochranných známok.